ComiCat: Campanya de micromecentage per "Terra Cremada"
Compartim una nova campanya de micromecentatge començada aquest dilluns 20 de maig que té com objectiu publicar en paper Terra Cremada, el còmic difós per Twitter des del febrer de 2018, que des d'un punt de vista distòpic i orwellià, ens mostra una Catalunya ocupada per un govern espanyol fanàtic i tirà. Tot seguit us deixem amb la nota de premsa:
Arriba Terra Cremada, el relat distòpic d'una Catalunya ocupada
Twitter serveix per tot, també per crear històries. El 14 de febrer de 2018, l’usuari @TerraCremada va començar a publicar una sèrie de vinyetes a través de diverses piulades. Al cap d’uns dies, la història arribava al seu final amb més de 200 il·lustracions. Ara, es pretén agrupar tot aquest material en un còmic de 72 pàgines a tot color, titulat Terra Cremada (web, Twitter i Facebook).
Les recompenses del projecte consisteixen en una còpia en format digital del còmic i una còpia en paper. Aquest recompensa es pot acompanyar d’una Bandera Negra (mitjana, gran o gegant). També es pot aconseguir una reproducció de la primera estelada, que data del 1915, que actualment es conserva al Museu d’Història de Catalunya. Finalment, també hi ha l’opció de reservar un exemplar del còmic per un mateix i regalar-ne un altre exemplar a un pres o un exiliat.
El projecte s’ha posat en marxa el dilluns 20 de maig de 2019, i finalitzarà el proper dimecres 3 de juliol a les 25:59 de la nit. Fins llavors hi ha temps de fer aportacions per ajudar a fer realitat l’edició d’aquest còmic.
Pàgina web del projecte de micro-finançament
Més informació: comunicacio@reeixida.cat
Publicat per Llop Segarrenc a les 13:00